добавки“. Посоченото заявление бе придружено от данните и документите, изисквани съгласно член 7, параграф 3 и член 14, параграф 2 от посочения регламент.
 (4)
 В становището си от 2 април 2019 г. (8) Европейският орган за безопасност на храните („Органът“) заключи, че заявителят е предоставил данни, показващи, че добавката отговаря на условията за разрешаване. Освен това органът потвърди предишните си заключения, че добавката Pediococcus acidilactici CNCM I-4622 е безопасна за целевите видове, за потребителите на продукти от животни, получавали добавката, и за околната среда. Органът също така заключи, че има вероятност потребителите да бъдат изложени на добавката чрез вдишване и че не може да се направи окончателно заключение относно потенциала ѝ за дразнене на кожата и очите и за кожна сенсибилизация. Поради това Комисията смята, че следва да се вземат съответните предпазни мерки, за да се предотврати неблагоприятно въздействие върху човешкото здраве, по-специално по отношение на потребителите на добавката. Органът също така заключи, че добавката е ефикасна за пилета, отглеждани за кокошки носачки, пилета, отглеждани за разплод, пилета за разплод, пуйки и птичи видове с по-малко стопанско значение, отглеждани за кокошки носачки и за разплод, прасенца сукалчета и видове свине с по-малко стопанско значение за разплод и угояване, както и за всички ракообразни.
 (5)
 При оценката на Pediococcus acidilactici CNCM I-4622 беше установено, че са изпълнени условията за издаване на разрешение, предвидени в член 5 от Регламент (ЕО) No 1831/2003. Поради това разрешението за посочената добавка следва да бъде подновено съгласно предвиденото в приложението към настоящия регламент.
 (6)
 Като следствие от подновяването на разрешението за употреба на Pediococcus acidilactici CNCM I-4622 като фуражна добавка при условията, определени в приложението към настоящия регламент, регламенти (ЕО) No 911/2009, (ЕС) No 1120/2010 и (ЕС) No 212/2011, както и регламенти за изпълнение (ЕС) No 95/2013, (ЕС) No 413/2013 и (ЕС) 2017/2299 следва да бъдат отменени.
 (7)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Подновява се разрешението за употреба на посочената в приложението добавка, която принадлежи към категорията „зоотехнически добавки“ и към функционалната група „стабилизатори на чревната флора“ — за всички видове свине за угояване и за разплод с изключение на свине майки, и за всички птици — и към функционалната група „други зоотехнически добавки“ — за всички риби и ракообразни, при спазване на условията, определени в същото приложение.
 Член 2
 Регламенти (ЕО) No 911/2009, (ЕС) No 1120/2010 и (ЕС) No 212/2011, както и регламенти за изпълнение (ЕС) No 95/2013, (ЕС) No 413/2013 и (ЕС) 2017/2299 се отменят.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 4 февруари 2020 година.
 За Комисията
 Председател
 Ursula VON DER LEYEN
 (1) ОВ L 268, 18.10.2003 г., стр. 29.
 (2) Регламент (ЕО) No 911/2009 на Комисията от 29 септември 2009 г. относно разрешително за нова употреба на препарата Pediococcus acidilactici